Namangandagi YPX maskanida yukxonasi pirotexnika vositalari bilan to‘ldirilgan Lacetti to‘xtatildi

Namangan viloyati IIB YHXB xodimlari tomonidan “Namangan” muntazam YPX maskanida Lacetti rusumli avtomobil to‘xtatildi. Bu haqda “Daryo”ga YHXB matbuot xizmati ma’lum qildi.

Tekshirish jarayonida mashina yukxonasida noqonuniy tarzda olib kirilgan pirotexnika vositalari borligi aniqlandi. Ular jami 108 ming donadan ortiq bo‘lib, bozor qiymati 19 million so‘mni tashkil etadi.

Pirotexnika vositalari hudud profilaktika inspektoriga topshirildi.

Holat yuzasidan tegishli hujjatlar rasmiylashtirilib, surishtiruv ishlari davom ettirilmoqda.